**SINTEZA**

**obiecţiilor şi propunerilor (recomandărilor)**

**la proiectul definitivat al Hotărîrii Guvernului cu privire la ”Oficiul de Gestionare a**

**Programelor de Asistență Externă”**

**(60/MF/2020)**

|  |  |  |
| --- | --- | --- |
| **Participantul la avizare(expertizare)/consultare publică** | **Conţinutul obiecţiei/propunerii (recomandării)** | **Argumentareaautorului proiectului** |
| 1. Cancelaria de Stat | *La proiectul Hotărîrii:**-* expunerea denumirii cu următorul cuprins: ”Cu privire la Oficiul de Gestionare a Programelor de Asistență Externă”;- completarea clauzei de adoptare cu art.7 lit.b) din Legea nr.136/2017 cu privire la Guvern, care de asemenea constituie temei juridic, ori aprobarea modului de organizare și funcționare a Oficiului este o prerogativă a Guvernului;- completarea cu un punct ce ar prevedea sarcina oficiului de a elabora și prezenta, în termen stabilit, spre aprobare fondatorului structura și efectivul-limită de personal al instituției nou-create, în scopul uniformizării reglementărilor existente în acest sens (a se vedea pct.11 wsubpct.2) lit.b) din Hotărîrea Guvernului nr.125/2018).De asemenea, nota informativă la proiect urmează a fi ajustată conform cerințelor anexei nr.1 din legea nr.100/2017. | *Se acceptă.**Se acceptă.**Se acceptă.**Se acceptă.* |
| 2. Ministerul Agriculturii, Dezvoltării Regionale și Mediului | Lipsă de obiecții și propuneri. |  |
| 3. Ministerul Economiei și Infrastructurii | Lipsă de obiecții și propuneri.  |  |
| 4. Ministerul Sănătății, Muncii și Protecției Sociale  | Lipsă de obiecții și propuneri. |  |
| 5. Ministerul Educației, Culturii și Cercetării | Lipsă de obiecții și propuneri. |  |
| 6. Ministerul Apărării | Lipsă de obiecții și propuneri. |  |
| 7. Ministerul Afacerilor Externe și Integrării Europene | - în condițiile în care proiectul Hotărîrii Guvernului menționează drept sursă de finanțare ”mijloacele financiare de la bugetul de stat prin intermediul Ministerului Finanțelor”, redacția pct.3 al notei informative urmează a fi adusă în concordanță cu acesta. Or, nota specifică lipsa unor cheltuieli financiare suplimentare de la bugetul de stat;- ajustarea denumirii Instituției publice (Oficiu) cu atribuțiile nemijlocite ale acesteia, prin excluderea referinței la asistența externă și menținerea doar referinței la programele transfrontaliere și activitățile de creditare. De subliniat că Regulamentul Comisiei Europene nr.897/2014 de stabilire a unor dispoziţii specifice privind punerea în aplicare a programelor de cooperare transfrontalieră finanţate în temeiul Regulamentului nr. 232/2014, la transpunerea cărora se face trimitere, nu prevede crearea unui Oficiu de Gestionare a Programelor de Asistență Externă, inclusiv, din cauza că obiectul Regulamentului îl constituie doar programele de cooperare transfrontalieră, or acestea nu epuizează sfera de asistență externă;- revizuirea și precizarea provenienței surselor de finanțare ale Oficiului (de regulă, UE sau alți parteneri de dezvoltare nu acceptă finanțarea salarizării unei entități publice). Totodată, se atenționează asupra faptului că Regulamentul nr.897/2014 (art.27, alin. (2), (3) și (4)) restrînge instrumentul de acordare a asistenței tehnice din cadrul Programului de cooperare transfrontalieră (de circa 10% din bugetul alocat pentru programe transfrontaliere) la activitățile realizate doar prin intermediul Secretariatului tehnic comun (STC) sau/și de către un oficiu teritorial (gestionat de STC), ceea ce exclude posibilitatea direcționării asistenței tehnice prin intermediul sistemelor de gestiune financiară ale unei autorități publice a statului partener. Astfel, avînd în vedere faptul că salarizarea activităților unităților de personal implicate în cadrul Oficiului pentru acordarea asistenței tehnice la implementarea Programului este prevăzută a fi efectuată din contul mijloacelor bugetului acesteia (fiind una instituțională), aceasta exclude formula de plată directă din partea STC în baza unor contracte individuale. Cu toate că argumentul expus în tabelul de concordanță în favoarea fortificării capacităților naționale, raționalizării costurilor și sporirii ratei de absorbție este plauzibil, modul cu privire la utilizarea asistenței tehnice pentru implementarea Programului a fost deja definit prin prevederile Regulamentului și nu este pasibil deciziei Autorității de Management sau celei a țării partener.- la pct. 6, alin. (4), lit. j): a suplini cu sintagma: *“*precum și va asigura introducerea informației privind implementarea programelor transfrontaliere în platforma de gestionare a asistenței externe”, în scopul armonizării prevederilor proiectului în speță cu cele ale hotărârii de Guvern nr. 377/2018 care reglementează mecanismul național de coordonare și management al asistenței externe;- la cap. III, pct. 11: a stabili instituțiile care vor face parte din Consiliul Oficiului respectiv, cu invitarea reprezentanților partenerilor de dezvoltare și/sau a donatorilor activi, dacă se examinează asistența din partea acestora (persoanele invitate ar putea avea drept de vot consultativ);- a preciza statutul personalului Oficiului (funcționari publici, specialiști în baza de contract);- a defini clar necesitatea audierii activității Oficiului de către Curtea de Conturi sau/și de companii de audit internaționale;- Cu titlu redacțional, se propune actualizarea formulei de atestare a autenticității actului normativ (numele contrasemnatarilor). | *Nu se acceptă.* Se preconizează că finanțarea activității Oficiului să se efectueze din contul veniturilor realizate și asistența/fondurile instituțiilor donatoare. Alocarea mijloacelor financiare de la bugetul de stat va avea loc doar în situația în care mijloacele din alte surse nu vor fi suficiente pentru finanțarea activității Oficiului.*Nu se acceptă.*Ministerul Finanțelor, în calitate de autoritate de coordonare a asistenței externe, dar și autoritate națională de management pentru programele de cooperare transfrontalieră și transnațională, propune fortificarea capacitaților și eforturilor naționale întru crearea unei singure instituții, care să exercite atât atribuțiile în domeniul cooperării transfrontaliere, cît și să preia atribuțiile de implementare a proiectelor externe, astfel contribuind la raționalizarea cheltuielilor operaționale, sporirea ratei de absorbție, dar și consolidarea experienței în domeniu.Totodată, Ministerul Finanțelor insistă pe consolidarea eforturilor instituționale la nivel național, întru evitarea fragmentării capacitaților și memoriei instituționale. În acest context, Oficiul de Gestionare a Asistenței Externe va conține în structura sa o subdiviziune specifică ce va exercita atribuțiile de cooperare transfrontalieră și transnațională cu denumirea stabilită în HG 576/2017.*Nu se acceptă.* Țara partener (RM) poate decide privind modul de absorbție a resurselor de asistență tehnică de comun acord cu Autoritatea de Management și STC. În acest sens, Ministerul Finanțelor a remis proiectul HG spre examinare și celor din urma, fără a recepționa obiecții la capitolul salarizării angajaților Instituției Publice nou create, atât timp cât aceștia nu reprezintă funcționari publici și pot confirma prin documente justificative executarea sarcinilor exclusiv definite în Termenii de Referință agreați de către părți, or contractele de asistență tehnică menite pentru susținerea implementării programelor transfrontaliere și transnaționale conțin linii bugetare pentru salarizarea personalului/experților implicați în implementarea acestora.*Se acceptă parțial.*Conform HG nr.377/2018, pe platforma respectivă se înregistrează proiectele finanțate din programele transfrontaliere și transnaționale, iar responsabilitatea de introducere a informației revine beneficiarilor și/sau a implementatorilor. Concomitent propunem ca Oficiul să „monitorizeze actualizarea permanentă, pe Platforma de Gestionare a Asistenței Externe, a informației privind proiectele finanțate din cadrul programelor de cooperare transfrontalieră și transnațională”.*Nu se acceptă.*Se propune ca componența exactă a numărului de membri urmează să constituie prerogativa ministrului finanțelor, care, în caz de necesitate, ar putea efectua modificările corespunzătoare, fără a fi necesară modificarea Hotărîrii de Guvern în acest sens. *Nu se acceptă.*Statutul personalului va fi reflectat în structura și statul de personal al instituției.*Nu se acceptă.*Auditul extern presupune posibilitatea efectuării controlului de către orice entitate externă, care este investită cu asemenea atribuție. Concomitent, pentru sursele de asistență tehnică utilizate de către Oficiu pentru remunerarea angajaților/experților pe dimensiunea de cooperare transfrontalieră și transnațională, contractele vor prevedea obligativitatea verificării cheltuielilor în baza unui contract semnat cu o companie de audit locală.*Se acceptă.* |
| 8. Ministerul Afacerilor Interne  | Lipsă de obiecții și propuneri. |  |
| 9. Ministerul Justiției | - la pct. 7 se va revedea sbp. 1) în contextul în care fondatorul Instituției Publice este Guvernul, Ministerul Fianțelor exercitînd funcţia de fondator (a se vedea art.32 alin.(2) și alin.(3) din Legea nr.98/2012). Astfel, atragem atenția că, potrivit pct. 40 din *Regulamentul Guvernului*, aprobat prin *Hotărîrea Guvernului nr. 610/2018* conducătorii altor autorități, inclusiv aiautorităților publice autonome, au dreptul să înainteze proiectele de acte spre examinare Guvernului doar prin intermediul ministerului sau, după caz, al conducătorului altei autorități administrative centrale din subordinea Guvernului, care au în competență realizarea politicii de stat în domeniile de activitate conexe chestiunilor care fac obiectul proiectului respectiv. În acest context, se vor revizui și restul referințelor la fondator din proiect;- la pct.7 sbp. 5) remarcăm că, utilizarea bunurilor în conformitate cu prevederile normative trebuie să fie o obligație a Instituției Publice și nu un drept;- potrivit pct. 28, înstrăinarea și casarea patrimoniului Oficiului se vor efectua cu acordul scris al fondatorului. În contextul observației expuse în privința patrimoniului, propunem ca cuvîntul „patrimoniului” să fie substituit cu cuvîntul „bunurilor”, or, pot fi casate doar bunurile. Patrimoniul nu poate fi casat deoarece este atribut al persoanei. | *Nu se acceptă.*Art.32 din Legea nr.98/2012 privind administrație centrală de specialitate este întitulat ”Instituţiile publice în care ministerul sau altă autoritate administrativă centrală are calitatea de fondator”. De asemenea, anexa nr.6 la Hotărîrea Guvernului nr.696/2017 stabilește că Ministerul Finanțelor are calitatea de fondator la instituțiile publice respective.*Se acceptă.**Se acceptă.* |
| 10. Centrul Național Anticorupție (raport de expertiză anticorupție) | - la pct.6 subpct.4) lit.i) este necesară reglementarea expresă a unui termen proxim (de exemplu, 3 zile) în care oficiul va informa Ministerul Finanțelor și Autoritatea Națională Anticorupție și Antifraudă despre constatarea unor iregularități și fraude la implementarea proiectelor;- completarea proiectului cu norme care stipulează criterii relevante față de membrii Consiliului (studiile, experiența în domeniu, lipsa antecedentelor penale, cazierul de integritate etc.), precum și indicarea componenței exacte a numărului necesar de membri în Consiliul Oficiului;- completarea pct.27 cu prevederi care să determine expres limita maximă de discreție dintre obligația de a vira la bugetul de stat și limita minimă de păstrare a alocațiilor bugetare pentru următorul an bugetar.  | *Se acceptă.**Nu se acceptă.*Se propune ca componența exactă a numărului de membri urmează să constituie prerogativa ministrului finanțelor, care, în caz de necesitate și în dependență de subiectele abordate, ar putea efectua modificările corespunzătoare, fără a fi necesară modificarea Hotărîrii de Guvern în acest sens. *Nu se acceptă.*Decizia corespunzătoare va fi adoptată de către Consiliu anual în dependență de necesitățile de finanțare a activităților Oficiului pentru anul următor.  |